Document ID: 31983R3511

*****
ΚΑΝΟΝΙΣΜΟΣ (ΕΟΚ) αριθ. 3511/83 ΤΗΣ ΕΠΙΤΡΟΠΗΣ
της 13ης Δεκεμβρίου 1983
για τροποποίηση του κανονισμού (ΕΟΚ) αριθ. 1844/77 περί της χορηγήσεως δια δημοπρασίας ειδικής ενισχύσεως για το αποκορυφωμένο γάλα σε σκόνη που προορίζεται για τη διατροφή ζώων εκτός των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 10 παράγραφος 3,
Εκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 1844/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1426/83 (4), προβλέπει ότι χορηγείται ειδική ενίσχυση για το αποκορυφωμένο γάλα σε σκόνη που προορίζεται για τη διατροφή ζώων εκτός των νεαρών μόσχων, εάν ανταποκρίνεται σε ορισμένα χαρακτηριστικά· ότι τα χαρακτηριστικά που αφορούν την ποιότητα του αποκορυφωμένου γάλακτος σε σκόνη και αναφέρονται στο παράρτημα Ι του κανονισμού (ΕΟΚ) αριθ. 625/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2549/83 (6), έχουν τροποποιηθεί· ότι πρέπει, κατά συνέπεια, να προσαρμοστεί το κείμενο του άρθρου 1 παράγραφος 1 του κανονισμού (ΕΟΚ) αριθ. 1844/77·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΟΚ) αριθ. 1844/77 αντικαθίσταται από το ακόλουθο κείμενο:
«1. Με την επιφύλαξη των ακόλουθων διατάξεων, χορηγείται ειδική ενίσχυση για το αποκορυφωμένο γάλα σε σκόνη που:
- είτε ανταποκρίνεται στις απαιτήσεις που αναφέρονται στο παράρτημα Ι σημείο 1 του κανονισμού (ΕΟΚ) αριθ. 625/78, με εξαίρεση τα στοιχεία β), ι) και ια), και οι οποίες ελέγχονται βάσει των μεθόδων που αναφέρονται στο παράρτημα Ι σημείο 2 και στο παράρτημα IV του εν λόγω κανονισμού,
- είτε προέρχεται από το αποβουτυρωμένο γάλα που ορίζεται στο άρθρο 1 στοιχεία β) και δ) του κανονισμού (ΕΟΚ) αριθ. 986/68.
Για τα προϊόντα που αναφέρονται στο πρώτο εδάφιο, η περιεκτικότητα σε ύδωρ μπορεί να είναι μεγαλύτερη από 4,0 %, σύμφωνα με τις προϋποθέσεις που αναφέρονται στην παράγραφο 5.
Τα προϊόντα που αναφέρονται στο πρώτο εδάφιο μπορούν να μετουσιωθούν ή να ενσωματωθούν άμεσα μόνο αν χρησιμοποιηθούν ξεχωριστά.
Τα προϊόντα που λαμβάνονται από τη μετουσίωση ή/και άμεση ενσωμάτωση μπορούν να περιέχουν, εκτός από τα προϊόντα που προκύπτουν απ' αυτή τη διεργασία, μόνο ένα από τα δύο προϊόντα που αναφέρονται στο πρώτο εδάφιο.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1983.

Labels: 3
17
6